รัฐบาลไทย-ข่าวทำเนียบรัฐบาล-ผลการประชุม ก.ค.ศ. 6/2561
วันพฤหัสบดีที่ 21 มิถุนายน 2561
ผลการประชุม ก.ค.ศ. 6/2561
ผลการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 6/2561 เมื่อวันที่ 20 มิถุนายน 2561 ณ ห้องประชุมจันทรเกษม โดย นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ในฐานะประธาน ก.ค.ศ. เป็นประธานการประชุม
ผลการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่6/2561 เมื่อวันที่20มิถุนายน 2561 ณ ห้องประชุมจันทรเกษม โดย นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ในฐานะประธาน ก.ค.ศ. เป็นประธานการประชุม
เรื่องเกี่ยวกับการสอบครูผู้ช่วย
เห็นชอบ (ร่าง) หลักเกณฑ์และวิธีการเปลี่ยนตําแหน่งการย้ายและการโอนข้าราชการครูและบุคลากรทางการศึกษา ในสังกัดกระทรวงศึกษาธิการมาบรรจุและแต่งตั้งให้ดํารงตําแหน่งครูผู้ช่วย ตามผลการสอบแข่งขันได้สรุปสาระสําคัญ ดังนี้
1) คําจํากัดความ
การเปลี่ยนตําแหน่งหมายถึง การแต่งตั้งข้าราชการครูและบุคลากรทางการศึกษาที่มิใช่ผู้ดํารงตําแหน่งครูผู้ช่วย ซึ่งเป็นผู้สอบแข่งขันได้ในตําแหน่งครูผู้ช่วย ให้ดํารงตําแหน่งครูผู้ช่วยในสังกัดส่วนราชการเดียวกัน
การย้ายหมายถึง การแต่งตั้งข้าราชการครูและบุคลากรทางการศึกษาผู้ดํารงตําแหน่งครูผู้ช่วย ซึ่งเป็นผู้สอบแข่งขันได้ในตําแหน่งครูผู้ช่วย ให้ดํารงตําแหน่งครูผู้ช่วย ในสังกัดส่วนราชการเดียวกัน
การโอนหมายถึง การบรรจุและแต่งตั้งข้าราชการครูและบุคลากรทางการศึกษาซึ่งเป็นผู้สอบแข่งขันได้ในตําแหน่งครูผู้ช่วย ให้ดํารงตําแหน่งครูผู้ช่วย ในส่วนราชการอื่น
2) เป็นข้าราชการครูและบุคลากรทางการศึกษา ในสังกัดกระทรวงศึกษาธิการซึ่งเป็นผู้สอบแข่งขันได้ในตําแหน่งครูผู้ช่วย และอยู่ในลําดับที่จะได้รับการบรรจุและแต่งตั้ง
3) ให้บรรจุแต่งตั้งฯ โดยการเปลี่ยนตําแหน่ง ย้ายหรือโอน ตามผลการสอบแข่งขันได้ในตําแหน่งครูผู้ช่วยและรับเงินเดือนตามตําแหน่งและคุณวุฒิที่สอบแข่งขันได้ตามประกาศการรับสมัครสอบแข่งขัน โดยให้นับอายุราชการต่อเนื่อง
4) ต้องเตรียมความพร้อมและพัฒนาอย่างเข้มตามหลักเกณฑ์และวิธีการที่ ก.ค.ศ. กําหนด
เห็นชอบ (ร่าง) หลักเกณฑ์และวิธีการโอนพนักงานส่วนท้องถิ่นและข้าราชการอื่นซึ่งเป็นผู้สอบแข่งขันได้ มาบรรจุและแต่งตั้งเป็นข้าราชการครูและบุคลากรทางการศึกษา ตําแหน่งครูผู้ช่วยสรุปสาระสําคัญ ดังนี้
1) การโอนหมายถึง การบรรจุและแต่งตั้งพนักงานส่วนท้องถิ่น ตามกฎหมายว่าด้วยระเบียบบริหารงานบุคคลส่วนท้องถิ่นและข้าราชการอื่นที่มิใช่ข้าราชการครูและบุคลากรทางการศึกษา ซึ่งเป็นผู้สอบแข่งขันได้ มาบรรจุและแต่งตั้งเป็นข้าราชการครูและบุคลการทางการศึกษา ตําแหน่งครูผู้ช่วย
2) เป็นผู้ที่สอบแข่งขันได้ในตําแหน่งครูผู้ช่วยและอยู่ในลําดับที่ที่จะได้รับการบรรจุและแต่งตั้ง
3) เป็นผู้ที่ไม่มีเงื่อนไขผูกพันใด ๆในตําแหน่งที่ดํารงอยู่ในสังกัดเดิม และพร้อมที่จะปฏิบัติหน้าที่ในตําแหน่งครูผู้ช่วยตามที่สอบแข่งขันได้ ในระยะเวลาที่ส่วนราชการกําหนด
4) ให้บรรจุแต่งตั้งผู้สอบแข่งขันได้ โดยการโอนตามผลการสอบแข่งขันในตําแหน่งครูผู้ช่วยและรับเงินเดือนตามตําแหน่งและคุณวุฒิที่สอบแข่งขันได้ตามประกาศรับสมัครสอบแข่งขัน โดยให้นับอายุราชการต่อเนื่อง
5) ต้องเตรียมความพร้อมและพัฒนาอย่างเข้มตามหลักเกณฑ์และวิธีการที่ ก.ค.ศ. กําหนด
เห็นชอบ (ร่าง) หลักเกณฑ์และวิธีการโอนข้าราชการครูและบุคลากรทางการศึกษา ผู้ดํารงตําแหน่งครูมาบรรจุและแต่งตั้งให้ดํารงตําแหน่งครูสรุปสาระสําคัญ ดังนี้
1) การโอนหมายถึง การบรรจุและแต่งตั้งข้าราชการครูและบุคลากรทางการศึกษา ตําแหน่งครู ตามพระราชบัญญัติระเบียบข้าราชการครูและบุคลากรทางการศึกษา พ.ศ. 2547 สังกัดส่วนราชการหนึ่ง ไปดํารงตําแหน่งครู สังกัดส่วนราชการอื่น ในกระทรวงศึกษาธิการ
2) สถานศึกษาที่จะรับโอนต้องมีเหตุผลความจําเป็นเพื่อประโยชน์ในการพัฒนาคุณภาพการศึกษา
3) ไม่มีบัญชีผู้สอบแข่งขันได้หรือผู้ได้รับการคัดเลือกในตําแหน่งครูผู้ช่วย ในกลุ่มวิชา หรือทาง หรือสาขาวิชาเอกที่จะรับโอน
4) ไม่มีผู้ขอย้ายมาดํารงตําแหน่งครูในกลุ่มวิชา หรือทาง หรือสาขาวิชาเอกที่จะรับโอน ของ กศจ. หรือ อ.ก.ค.ศ. ที่ ก.ค.ศ.ตั้ง หรือหน่วยงานที่รับโอน
5) ตําแหน่งว่างที่รับโอนต้องไม่อยู่ในแผนยุบเลิกของส่วนราชการต้นสังกัด และมีจํานวนตําแหน่งสายงานการสอน ไม่เกินเกณฑ์อัตรากําลังที่ ก.ค.ศ. กําหนด
เห็นชอบ (ร่าง) หลักเกณฑ์และวิธีการนําบัญชีผู้สอบแข่งขันได้ในบัญชีหนึ่งไปขึ้นเป็นบัญชี ผู้สอบแข่งขันได้ในบัญชีอื่น ตําแหน่งครูผู้ช่วยสรุปสาระสําคัญ ดังนี้
1) หลักเกณฑ์นี้ใช้กับทุกส่วนราชการ
2) การขอใช้บัญชีให้ กศจ.หรือ อ.ก.ค.ศ. ที่ ก.ค.ศ. ตั้ง แล้วแต่กรณีเป็นผู้ดําเนินการ โดยความตกลงยินยอมระหว่าง กศจ. หรือ อ.ก.ค.ศ. ที่ ก.ค.ศ. ตั้ง ที่เป็นเจ้าของบัญชี และ ที่ขอรายชื่อ โดยให้ดําเนินการบรรจุและแต่งตั้งผู้สอบแข่งขันได้จากการขอใช้บัญชี ให้แล้วเสร็จก่อนที่บัญชีเดิมจะครบอายุการขึ้นบัญชี
3) การขอใช้บัญชี ให้ดําเนินการดังนี้
3.1 กรณีสถานศึกษาในสังกัดสํานักงานเขตพื้นที่การศึกษา สังกัด สพฐ. ให้ กศจ.ดําเนินการ ตามลําดับและขั้นตอน ดังนี้
3.1.1 ให้ขอรายชื่อผู้สอบแข่งขันได้จากบัญชีผู้สอบแข่งขันได้ของ กศจ.ที่มีพื้นที่ติดต่อกันในสังกัดสํานักงานศึกษาธิการภาคเดียวกัน
3.1.2 หาก กศจ.ที่มีพื้นที่ติดต่อกันในสังกัดสํานักงานศึกษาธิการภาคเดียวกันไม่มี ให้ขอจาก กศจ.ที่มีพื้นที่ติดต่อกันในสังกัดสํานักงานศึกษาธิการภาคอื่น
3.1.3 หาก กศจ.ที่มีพื้นที่ติดต่อกันในสังกัดสํานักงานศึกษาธิการภาคอื่น ไม่มี ให้ขอจาก กศจ.ใดก็ได้ ในสังกัดสํานักงานศึกษาธิการภาคเดียวกัน
3.1.4 หาก กศจ.ในสังกัดสํานักงานศึกษาธิการภาคเดียวกันไม่มี ให้ขอจาก กศจ.ในสังกัดสํานักงานศึกษาธิการภาคใดก็ได้
3.1.5 หากทุก กศจ.ไม่มี ให้ขอจากบัญชี อ.ก.ค.ศ. สํานักบริหารงานการศึกษาพิเศษ
3.1.6 หาก อ.ก.ค.ศ. สํานักบริหารงานการศึกษาพิเศษไม่มี ให้ขอจากบัญชี อ.ก.ค.ศ. ที่ ก.ค.ศ. ตั้ง ของส่วนราชการ
3.2 กรณีสถานศึกษาในสํานักบริหารงานการศึกษาพิเศษ สังกัด สพฐ. ให้ อ.ก.ค.ศ. ที่ ก.ค.ศ. ตั้งในสํานักบริหารงานการศึกษาพิเศษ พิจารณาขอจากบัญชีผู้สอบแข่งขันได้ของ กศจ.ที่ใกล้เคียงที่สุด ตามลักษณะภูมิศาสตร์กับหน่วยงานการศึกษาที่จะบรรจุและแต่งตั้ง โดยพิจารณาตามลําดับขั้นตอน ในข้อ 2.1
3.3 กรณีสถานศึกษาสังกัดส่วนราชการอื่น ให้พิจารณาขอใช้บัญชีผู้สอบแข่งขันได้ ของ กศจ. หรือ อ.ก.ค.ศ. ที่ ก.ค.ศ. ตั้ง ตามความเหมาะสม โดยคํานึงถึงประโยชน์ที่ทางราชการจะได้รับเป็นสําคัญ
4) ผู้สอบแข่งขันได้รายใดที่สมัครใจและได้รับการประกาศขึ้นบัญชีของ กศจ. หรือ อ.ก.ค.ศ. ที่ ก.ค.ศ. ตั้ง ที่ขอรายชื่อผู้สอบแข่งขันได้แล้วหากไม่ไปรายงานตัวหรือขอระงับการบรรจุฯ ให้ถือว่าสละสิทธิ์การบรรจุและแต่งตั้ง จะถูกยกเลิกการขึ้นบัญชีทั้งหมด กรณีไม่สมัครใจไปขึ้นบัญชี ผู้สอบแข่งขันได้รายนั้นจะยังคงขึ้นบัญชีตามลําดับที่เดิม
ทั้งนี้ ให้ส่วนราชการเป็นผู้กําหนดแนวปฏิบัติเกี่ยวกับระยะเวลาในการพิจารณาดําเนินการในแต่ละขั้นตอน โดยเจ้าของบัญชีแจ้งสํานักงานศึกษาธิการจังหวัด (ศธจ.) หรือส่วนราชการที่ขอใช้บัญชีทราบผลการพิจารณาโดยเร็ว
รับทราบกําหนดการสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการครูและบุคลากรทางการศึกษา ตําแหน่งครูผู้ช่วย สังกัดสํานักงานคณะกรรมการการศึกษาขั้นพื้นฐาน ปี พ.ศ. 2561ตามกําหนดการดังนี้
- ประกาศรับสมัครสอบแข่งขัน ภายในวันที่ 1 กรกฎาคม 2561
- รับสมัครสอบแข่งขัน วันที่ 18 – 24 กรกฎาคม 2561 (ไม่เว้นวันหยุดราชการ)
- ประกาศรายชื่อผู้มีสิทธิ์สอบ ภายในวันที่ 31 กรกฎาคม 2561
- สอบข้อเขียน
- ภาค ก วันที่ 18 สิงหาคม 2561
- ภาค ข วันที่ 19 สิงหาคม 2561
- ประกาศรายชื่อผู้มีสิทธิ์สอบสัมภาษณ์ (ภาค ค) วันที่ 27 สิงหาคม 2561
- สอบสัมภาษณ์ (ภาค ค) วันที่ 1 กันยายน 2561
- ประกาศผลการสอบแข่งขัน วันที่ 6 กันยายน 2561
เอกสารหลักฐานที่ใช้แสดงในการประกอบวิชาชีพครูตามที่คุรุสภาออกให้เพื่อปฏิบัติหน้าที่สอนที่สามารถนํามาใช้เป็นหลักฐานในการสมัครสอบแข่งขัน ตําแหน่งครูผู้ช่วยประกอบด้วย
1) ใบอนุญาตประกอบวิชาชีพครู
2) หนังสือรับรองสิทธิ
3) ใบอนุญาตปฏิบัติการสอน
สําหรับหนังสืออนุญาตให้ประกอบวิชาชีพครู โดยไม่มีใบอนุญาตประกอบวิชาชีพ คุรุสภาออกให้สถานศึกษาที่มีเหตุผลและความจําเป็นต้องการให้บุคคลที่ยังไม่มีคุณสมบัติในการขอรับใบอนุญาตประกอบวิชาชีพครู สามารถเข้าประกอบวิชาชีพครูในสถานศึกษาได้อย่างถูกต้องตามกฎหมาย หากลาออกจากสถานศึกษาที่ขออนุญาตให้ การอนุญาตดังกล่าวถือว่ายกเลิก จึงเป็นเหตุให้ไม่สามารถใช้แสดงในการประกอบวิชาชีพครูที่เป็นของบุคคลได้
เห็นชอบกรอบอัตรากําลังของศูนย์ประสานงานและบริหารการศึกษาจังหวัดชายแดนภาคใต้
ที่ประชุมเห็นชอบกําหนดกรอบอัตรากําลังของข้าราชการครูและบุคลากรทางการศึกษา ตําแหน่งบุคลากรทางการศึกษาอื่นตามมาตรา38ค.(2)ของศูนย์ประสานงานและบริหารการศึกษาจังหวัดชายแดนภาคใต้ตามประกาศสํานักงานปลัดกระทรวงศึกษาธิการ ลงวันที่ 19 เมษายน 2561 จํานวน 100 อัตรา ตามโครงสร้างภายใน7กลุ่มงาน คือ
1) กลุ่มอํานวยการและประสานงาน6อัตรา
2) กลุ่มคลังและสินทรัพย์6อัตรา
3) กลุ่มนโยบายและแผน7อัตรา
4) กลุ่มบริหารงานบุคคล9อัตรา
5)กลุ่มส่งเสริมและพัฒนาคุณภาพการศึกษา36อัตรา
6) กลุ่มส่งเสริมประสานงานการศึกษา วิชาชีพ และมีงานทํา25อัตรา
7) กลุ่มติดตามและประเมินผล6อัตรา
โดยกําหนดอัตรากําลัง ดังนี้
- ตําแหน่งผู้อํานวยการศูนย์จํานวน 1 ตําแหน่ง เป็นตําแหน่งประเภทอํานวยการ ระดับสูง
- ตําแหน่งรองผู้อํานวยการศูนย์จํานวน 4 ตําแหน่ง เป็นตําแหน่งประเภทอํานวยการ ระดับต้น
- ตําแหน่งผู้ปฏิบัติงานจํานวน 95 ตําแหน่ง
เห็นชอบ ตั้ง อ.ก.ค.ศ. วิสามัญเฉพาะกิจเกี่ยวกับการประเมินความรู้ ความสามารถของบุคคลเพื่อให้ได้รับ พ.ต.ก. สังกัดสํานักงานปลัดกระทรวงศึกษาธิการ
โดยกําหนดองค์ประกอบ ดังนี้
1) ผู้แทนสํานักงาน ก.ค.ศ. จํานวน 1 คน
2) ที่ปรึกษาหรือผู้เชี่ยวชาญด้านกฎหมายในส่วนราชการ จํานวน 1 คน
3) ผู้ทรงคุณวุฒิด้านกฎหมายไม่ต่ํากว่าระดับเชี่ยวชาญ หรือไม่ต่ํากว่าระดับ 9 จํานวน 4 คน
4) ผู้ทรงคุณวุฒิด้านกฎหมายจากบัญชีรายชื่อของสํานักงานคณะกรรมการกฤษฎีกา หรือจากบัญชีรายชื่อของสํานักงาน ก.พ. จํานวน 2 คน
5) ผู้ทรงคุณวุฒิด้านกฎหมายจากบัญชีรายชื่อของสํานักงาน ก.ค.ศ. จํานวน 5 คน
6) ผู้ดํารงตําแหน่งนิติกรไม่ต่ํากว่าระดับชํานาญการพิเศษ จํานวน 1 คน
7) เจ้าหน้าที่ที่หัวหน้าส่วนราชการมอบหมายเป็นเลขานุการและผู้ช่วยเลขานุการ
นอกจากนี้ ที่ประชุมรับทราบเรื่องต่าง ๆ ดังนี้
สรุปผลการประชุมการพัฒนาระบบการสอบวัดความรู้ความสามารถทั่วไปเพื่อการบรรจุและแต่งตั้งเข้ารับราชการให้เป็นมาตรฐานเดียวกัน สําหรับเจ้าหน้าที่ของรัฐทุกประเภท
คู่มือการประเมินให้ข้าราชการครูและบุคลากรทางการศึกษาตําแหน่งครู มีวิทยฐานะและเลื่อนวิทยฐานะตามหลักเกณฑ์และวิธีการว 21/2560โดยสํานักงาน ก.ค.ศ. จะได้ส่งไปยังส่วนราชการและหน่วยงานที่เกี่ยวข้องเพื่อใช้ประกอบการประเมินฯ ต่อไป ในเร็วๆ นี้
ความก้าวหน้าในการดําเนินการให้ข้าราชการครูและบุคลากรทางการศึกษาเลื่อนเงินเดือนตามพระราชบัญญัติเงินเดือน เงินวิทยฐานะและเงินประจําตําแหน่งข้าราชการครูและบุคลากรทางการศึกษา (ฉบับที่ 3) พ.ศ. 2558 โดยสํานักงานคณะกรรมการกฤษฎีกาได้ตรวจพิจารณา ร่างกฎ ก.ค.ศ. การเลื่อนเงินเดือนของข้าราชการครูและบุคลากรทางการศึกษา พ.ศ. .... เสร็จแล้ว และขอให้เลขาธิการ ก.ค.ศ. แจ้งยืนยันความเห็นเกี่ยวกับร่างกฎ ก.ค.ศ. ดังกล่าว โดยสํานักงาน ก.ค.ศ. ได้แจ้งยืนยันความเห็นเรียบร้อยแล้ว ตามหนังสือสํานักงาน ก.ค.ศ. ที่ ศธ 0206.7/112 ลงวันที่ 6 มิถุนายน 2561
รายงานความก้าวหน้าการปรับปรุงกฎหมายว่าด้วยการบริหารงานบุคคลของข้าราชการครูและบุคลากรทางการศึกษา ซึ่งสํานักงาน ก.ค.ศ. ได้จัดทําเอกสารเรียบร้อยแล้ว และจะนําไปรับฟังความคิดเห็น ใน 3 ช่องทาง คือ ทางเว็บไซต์สํานักงาน ก.ค.ศ. จัดประชุม และมีหนังสือสอบถามความคิดเห็น
Written byเอมพร น้อยจินดา,ดรุวรรณ บุญมาก
Graphicปชส. สํานักงาน ก.ค.ศ./กสท.
Editorบัลลังก์ โรหิตเสถียร